Il-President Grieg Karolos Papoulias kompla biż-żjara statali tiegħu f’Malta. Fit-tieni jum taż-żjara l-President beda billi żar iċ-ċimiterju Ta’ Braxia fejn qegħed kuruna tal-fjuri u mbagħad żar ukoll l-Mużew Marittimu tal-Birgu u ukoll il-Kon Katidral ta’ San Gwann. Iktar tard kellu laqgħa uffiċjali mal-Prim Ministru Joseph Muscat f’Kastilja fejn sar il-bdil tar-rigali. Il-Prim Ministru Muscat ippreżenta lill-President Grieg pittura tal-Port il-Kbir tal-artist Andrew Micallef waqt li l-President Grieg ta bħala rigal bust tal-bronż li jirrappreżenta l-kultura Griega. Il-President Karolos Papoulias temm iż-żjara statali f’Malta tard illum wara nofsinhar. Storja u Ritratt: Fiorella Pace